Spjall:David Hume

message: Ég held að þessi grein fari að verða efnileg bráðum. Það vantar enn þá nokkra mikilvæga kafla og orðalag er sennilega klúðurslegt víða. Ef einhver vill taka að sér prófarkalestur, þá væri það frábært. --Cessator 03:56, 1 ágúst 2007 (UTC)
replies: text: Er þetta ekki orðinn úrvalsgreinarkandídat? Eina sem fer í taugarnar á mér er þessi "Edinburgh" sérviska þegar mér finnst ágæt hefð komin á að nota Edinborg á íslensku (og þar með "til Edinborgar" og "Edinborgarháskóli"). Smáatriði samt. --Akigka 11:10, 3 ágúst 2007 (UTC)
replies: text: : Ég hafði hugsað mér að tilnefna þessa grein sem gæðagrein bráðum. En hún er kannski kandídat í úrvalsgrein? Ég veit það ekki. Jabbi las greinina yfir ekki alls fyrir löngu og færði eitt og annað til betri vegar en eflaust er enn sitthvað í henni sem betur má fara. Edinburgh má vera Edinborg mín vegna :) --Cessator 11:20, 3 ágúst 2007 (UTC)
replies: text: :: Mér finnst þetta ætti að vera úrvalsgrein þar sem hún er bæði ítarleg og vel studd heimildum. Eina sem vantar í hana miðað við t.d. ensku greinina (sem er gæðagrein) eru viðbrögð við kenningum Humes. --Akigka 11:30, 3 ágúst 2007 (UTC)
replies: text: ::: Það eru reyndar líka kafla í ensku greininni um mannkynið og practcal reasoning sem mér finnst ekki sérstaklega góðir. Það mætti alveg vera kafli um viðbrögð við Hume eða áhrif hans en það er svo sem ekki nauðsynlegt. --Cessator 11:38, 3 ágúst 2007 (UTC)

text: Mér finnst þessi grein góð. Ég get samt ekki lesið hana gagnrýnið yfir fyrr en ég kynni mér betur Hume. Bravó Cessator. --Jabbi 11:52, 3 ágúst 2007 (UTC)

message: „Styrkleiki og fjör greina á milli frumskynjana og hugmynda.“  Mér þykir mega gera betri greinarmun á þessu tvennu. ;) --Jabbi 7. apríl 2008 kl. 12:27 (UTC)
replies: text: Á styrkleika og fjöri eða á frumskynjunum og hugmyndum? --Cessator 7. apríl 2008 kl. 14:05 (UTC)
replies: text: :„hugmyndir eru einungis daufar eftirmyndir frumskynjana“ en „Styrkleiki og fjör greina á milli“. Ég get gert mér í hugarlund hvað átt er við með styrkleika hugmyndar (eftir frumskynjun) en hvað er átt við með fjöri? --Jabbi 7. apríl 2008 kl. 14:25 (UTC)
replies: text: ::Fjör þýðir líf (sbr. fjörtón o.s.frv.), sem sagt hversu lífleg hún er. --Cessator 7. apríl 2008 kl. 15:11 (UTC)
replies: text: :::Þetta er sjálfsagt kjánaleg spurning hjá mér. --Jabbi 7. apríl 2008 kl. 15:19 (UTC)
replies: text: ::::Nei, alls ekki, það er aldrei kjánalegt að spyrja „Já en hvað þýðir þetta nákvæmlega?!“ Vandinn er að það er ekki alltaf auðvelt að útskýra, í þessu tilviki hvað annar maður er að meina. Mig minnir að þetta séu orðin sem eru notuð í íslensku þýðingunni á Rannsókn á skilningsgáfunni en ég hef ekki þýðinguna hjá mér til að fletta því upp. En ef þetta er óljóst hjá Hume, þá er það engum öðrum en honum að kenna og fær þá að standa sem óljóst atriði í hans heimspeki. En ef ekki, þá verðum við að sjá til þess að það sé alveg skýrt hvað átt er við. --Cessator 7. apríl 2008 kl. 15:23 (UTC)

text: ::::Eftir að hafa flett aðeins í Hume sé ég ekki betur en að hann láti óútskýrt hver munurinn er á styrkleika skynjunar og fjöri hennar — að minnsta kosti í Rannsókninni. Ég setti nmgr. um þetta. --Cessator 7. apríl 2008 kl. 15:41 (UTC)

text: ::::Flott. Þetta er jú skýrar nú. --Jabbi 7. apríl 2008 kl. 15:49 (UTC)
thread_title: Hugmyndir

message: Hvað heita nú aftur „tórar“ og „whiggar“ á íslensku? Og samsvarandi flokkar? --Cessator 7. apríl 2008 kl. 16:10 (UTC)
replies: text: tory = íhaldsmaður, Whig er bara whig held ég. --Jabbi 7. apríl 2008 kl. 16:33 (UTC)
replies: text: :Já tórar voru íhaldsmenn en flokkurinn getur ekki heitið Íhaldsflokkurinn því það er annar flokkur. --Cessator 7. apríl 2008 kl. 16:42 (UTC)
replies: text: :: Voru þeir einhvern tíma skipulegur flokkur? --Akigka 7. apríl 2008 kl. 18:20 (UTC)
replies: text: ::: Tja, ég hélt það. Upphaflega voru þetta ekki skipulagðir flokkar en þegar fram líða stundir er kannski svolítið óljóst hvað er og hvað er ekki stjórnmálaflokkur. Í  greininni :en:Whig Party (UK) er því gert skóna að þetta stjórnmálaafl hafi orðið að flokki um 1783 (eftir dauða Humes). Á sama tíma voru tórar deyjandi afl en greinin :en:British Tory Party#A party proscribed talar samt um þá sem flokk. Það er kannski betra að gera það ekki, ég veit það ekki. --Cessator 7. apríl 2008 kl. 22:19 (UTC)
replies: text: :::: Ég hélt alltaf að stjórnmálaflokkar í nútímaskilningi, þ.e. félög sem menn skrá sig í og bjóða sig fram fyrir, en ekki klúbbar sem menn ganga í þegar búið er að kjósa þá á þing, hafi orðið til með iðnbyltingunni á 19. öld, og hugtök eins og „flokksagi“, þar sem flokksstjórn ræður athöfnum einstakra þingmanna, ekki fyrr en með tilkomu fjöldaflokka á 20. öld. Kannski er þetta samt eitthvað misskilið hjá mér. --Akigka 8. apríl 2008 kl. 00:50 (UTC)
thread_title: Stjórnmálaflokkar